open-index/open-wikipedia-markdown huggingface dataset:
La prima Angélica

***La prima Angélica*** é un filme español de 1974 dirixido por Carlos Saura. Está protagonizado por José Luis López Vázquez no papel dun home de media idade que lembra a súa nenez durante a guerra civil española. O filme estreouse no Festival Internacional de Cinema de Cannes de 1974 e a súa estrea foi moi polémica en España. O filme foi escollido como candidato de España para o Óscar ó mellor filme en lingua non inglesa na 47ª edición dos premios, mais finalmente non foi nomeado.

## Personaxes 
* José Luis López Vázquez como Luis
* Fernando Delgado como Anselmo
* Lina Canalejas como Angélica
* María Clara Fernández de Loaysa como Angélica de nena
* Lola Cardona como tía Pilar
* Pedro Sempson	como pai de Luis
* Julieta Serrano como monxa
* Encarna Paso como nai de Luis
* Josefina Díaz	como tía Pilar de maior

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 47ª edición dos Óscar

### Bibliografía 
*D'Lugo, Marvin, *The Films of Carlos Saura*, Princeton University Press, 1991, 
*Schwartz, Ronald, *The Great Spanish Films: 1950 - 1990*, Scarecrow Press, Londres, 1991, 
*Stone, Robe,* Spanish Cinema*, Pearson Education, 2002, 
*Willem, Linda M, *Carlos Saura Interviews*, University Press of Mississippi, 2003, 
### Ligazóns externas 
*
Habla, mudita

***Habla, mudita*** é un filme español de 1973 dirixido por Manuel Gutiérrez Aragón. Estreouse no Festival Internacional de Cinema de Berlín. Foi escollido como candidato de España para o Óscar ó mellor filme en lingua non inglesa na 46ª edición dos premios, mais finalmente non foi nomeado.

## Personaxes 
* José Luis López Vázquez como Rodrigo
* Kiti Manver como "La Muda"
* Francisco Algora como "El Mudo"
* Hanna Haxmann
* Francisco Guijar
* Susan Taff
* Marisa Porcel
* Rosa de Alba
* Edy Lage
* María de la Riva
* Pedrín Fernández
* Lucy Tiller
* Manuel Guitián
* Carmen Liaño
* Vicente Roca

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 46ª edición dos Óscar

### Ligazóns externas 
*
O Pazo do Monte

Como topónimo **O Pazo do Monte** pode referirse a:

;En Galiza
***O Pazo do Monte**, lugar da parroquia de Padrenda, no concello de Meaño;
***O Pazo do Monte**, lugar da parroquia de Merlán, no concello de Palas de Rei.

## Véxase tamén
### Outros artigos
***Pazos de Monte**, lugar da parroquia de Vilamarín, no concello de Vilamarín.
Mi querida señorita

***Mi querida señorita*** é un filme español de 1972 dirixido por Jaime de Armiñán. É unha comedia negra que aborda o tema do cambio de sexo, sendo o primeiro filme español que trata sobre a orientación sexual, o cal era un asunto tabú en España durante o franquismo. O filme foi nomeado para o Óscar ó mellor filme en lingua non inglesa na 45ª edición dos premios.

## Sinopse 
Adela Castro é unha solteirona de mediana idade resignada a que polo seu físico ningún home a queira. Un antigo amigo viúvo, Santiago, volve á cidade e pídelle matrimonio. Adela acode a pedir consello ao seu confesor porque está preocupada por non ser unha muller "normal" xa que se afeita.

Pouco despois ten un ataque de celos ao ver regresar a Isabelita, a súa serventa, dun paseo co seu mozo. Tras unha discusión, Isabelita despídese. Entón Adela acode ao médico, quen lle descobre que en realidade é un varón, feito que descoñecía porque a criaran como muller dende bebé e a moralidade da pequena cidade de provincias en que vive non lle permitiron explorar o sexo. Ao descubrilo, marcha precipitadamente a Madrid a vivir como un home.

## Personaxes 
* José Luis López Vázquez como Adela Castro Molina/Juan
* Julieta Serrano como Isabelita
* Antonio Ferrandis como Santiago
* Enrique Ávila	como José María 
* Lola Gaos	como tía Chus
* Chus Lampreave como sobriña de Chus
* Mónica Randall como Feli
* José Luis Borau como doutor

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 45ª edición dos Óscar

### Bibliografía 
* Schwartz, Ronald, *The Great Spanish Films: 1950- 1990*,Scarecrow Press, Londres, 1991, 
### Ligazóns externas 
*
Teorema de Desargues

dereita|miniatura
En xeometría proxectiva, o **teorema de Desargues**, chamado así en honra ao xeómetra e arquitecto francés Gérard Desargues (1591-1661) que o enunciou en 1638, expón:

Considere os triángulos ABC e DEF. Que os triángulos sexan *proxectivos desde un punto* significa que as rectas AD, BE e CF concorren nun mesmo punto O. De modo parecido, que os triángulos sexan *proxectivos desde unha recta* significa que os pares de lados (AB, DE), (BC, EF) e (AC, DF) se cortan respectivamente sobre unha mesma recta r.

Ao punto O chámaselle *centro de perspectiva* e á recta r, *eixo de perspectiva*.

## Notas
## Véxase tamén
### Bibliografía
* Luigi Cremona, *Elements of Projective Geometry* 3rd. edition, Dover 2005 ISBN 0-486-44266-7
Teorema de Pascal

miniatura|304x304px|Teorema de Pascal. Recta de Pascal  do hexágono cíclico  inscrito nunha elipse.
miniatura|250x250px|Recta de Pascal Recta de Pascal  do hexágono cíclico  inscrito nunha elipse. Os lados opostos do hexágono teñen a mesmo cor.
No ámbito da xeometría proxectiva, o **teorema de Pascal** (tamén denominado **Hexagrammum Mysticum**) establece que: 

Na súa configuración máis clásica, o teorema adóitase visualizar sobre un hexágono cíclico inscrito nunha elipse (é dicir, cos seus vértices unidos correlativamente na orde en que aparecen ao percorrer a cónica). Con todo, o teorema tamén se cumpre sexa cal for a orde na que se conecten os seis puntos (de acordo co concepto de *hexágono arbitrario* que se inclúe no enunciado do teorema). De igual forma, verifícase para calquera cónica (como é ben sabido, recta, circunferencia, elipse, parábola ou hipérbole).

Por exemplo, na segunda imaxe represéntase a materialización do teorema nun *hexágono auto-intersecante* inscrito nunha elipse, no que os puntos da recta de Pascal resultan do corte dos propios lados do polígono, sen necesidade de prolongalos.

Así mesmo, tamén se cumpre no caso de "*hexágonos dexenerados*", nos que varios vértices poden ser coincidentes entre si (é dicir, con lados de lonxitude cero), na práctica polígonos de 5, 4 ou 3 lados. Nestes casos, os lados substitúense por tanxentes á cónica nos puntos dados. 

Este teorema é unha xeneralización do teorema do hexágono de Pappus, e é o dual proxectivo do teorema de Brianchon. Foi descuberto por Blaise Pascal en 1639 cando só tiña dezaseis anos.
miniatura|Teoremas de Pascal-Brianchon
Na figura (Teoremas de Pascal-Brianchon) pode verse unha demostración do teorema utilizando o concepto de inversión e a propiedade de que unha figura é unha recta se e só se a súa inversa é unha circunferencia que pasa polo centro de inversión.

O teorema foi xeneralizado por Möbius en 1847, na seguinte forma: se un polígono con 4n + 2 lados está inscrito nunha sección cónica, e prolongamos os pares de lados opostos ata que se intersecan en 2n + 1 puntos, entón se 2n puntos se achan sobre unha liña común, o punto remanente tamén se atopará situado sobre devandita liña.

## Véxase tamén
### Bibliografía
* 
* 
*
Viva Suecia

**Viva Suecia** é un grupo de música indie rock formado en Murcia en 2013.

## Membros 
* Rafa Val: voz e guitarra
* Alberto Cantúa: guitarra
* Jess Fabric: baixo
* Fernando Campillo: batería
* Rodrigo Cominero: teclados e guitarra

## Discografía 
### EP 
* *Viva Suecia* (2014)

### Álbums 
* *La Fuerza Mayor* (Subterfuge Records, 2016)
* *Otros principios fundamentales* (Subterfuge Records, 2017)
* *El Milagro* (Subterfuge Records, 2019)
* *El Amor De La Clase Que Sea* (2022)
Seydou Aboubacar

**Seydou Aboubacar Hima**, nado o 9 de maio de 1994 en Niamey, Níxer, é un xogador profesional de baloncesto marfilés de familia lucense. Cunha altura de 2,07 m xoga na posición de pivote. Actualmente xoga para o Hereda Club Ourense Baloncesto. Foi o primeiro xogador nado en Níxer en debutar na Liga ACB.

## Traxectoria 
### Clubs 
*  CB Prat (LEB Prata, 2012–2014)
*  CD Maristas Palencia (LEB, (2013–2014)
*  Zornotza (LEB Prata, 2014−2015)
*  Bilbao Basket (ACB, 2015−2016)
*  Estudiantes Lugo (EBA, 2016−2017)
*  CB Plasencia (LEB Prata, 2017−2018)
*  Carramimbre Valladolid (LEB, 2018–2020)
*  Río Breogán (LEB, 2020−2021)
*  Hereda Club Ourense Baloncesto (LEB Prata, 2021− )

## Notas 
## Véxase tamén 
### Ligazóns externas 
* Perfil en feb.es
Real Valladolid Baloncesto

:*Para o equipo de Valladolid que competiu na Liga ACB, véxase CB Valladolid.*
O **Real Valladolid Baloncesto**, coñecido ata 2020 coma **Club Baloncesto Ciudad de Valladolid**, é un club de baloncesto profesional español con sede na cidade de Valladolid, Castela e León. Compite actualmente na Primeira FEB, segunda categoría do baloncesto español.

## Véxase tamén 
### Ligazóns externas 
* Sitio web oficial
The Reactionaries

**The Reactionaries** foi unha banda de punk rock formada en San Pedro, California no ano 1978. Os seus membros foron o vocalista Martin Tamburovich, o guitarrista D. Boon, o baixista Mike Watt, e o batería George Hurley. The Reactionaries existiron durante a meirande parte dos anos 1978 e 1979, ensaiando con regularidade pero rara vez tocando ao vivo. Tras a súa disolución a finais de 1979, Watt e Boon formaron Minutemen co batería Frank Tonche e Hurley uniuse a Hey Taxi!; Hurley uniríase a Minutemen pouco despois, substituíndo a Tonche como batería da banda. Cando Tamburovich morreu dunha infección bacteriana en 2003, Watt tocou "Tony Gets Wasted In Pedro" e tributo ao seu amigo no seu programa de radio de Internet *The Watt from Pedro Show*.

En 2009, o selo independente baseado en San Pedro Water Under The Bridge Records, editou o primeiro disco de The Reactionaries.

## Notas
Selección de fútbol de Tanzania

A **selección de fútbol de Tanzania** (en , en ) é o equipo representativo de Tanzania nas competicións oficiais internacionais de fútbol. É dirixida pola Federación de Tanzania de Fútbol (*Shirikisho la Mpira wa Miguu Tanzania*, *Tanzania Football Federation*), afiliada á Confederación Africana de Fútbol (CAF) e á FIFA. O estadio principal da selección é o Estadio Nacional Benjamin Mkapa en Dar es Salaam. A selección tanzana nunca xogou a fase final da Copa do Mundo e tan só participou en dúas edición da Copa de África de Nacións. 

Antes da súa unión con Zanzíbar, o equipo recibía o nome de **selección de fútbol de Tanganica**. Por outra banda, actualmente a illa de Zanzíbar, parte de Tanzania, é membro asociado da CAF. Así, Zanzibar, ten a súa propia . Esta selección, porén, non pode participar nin na Copa do Mundo nin na Copa de África.

## Véxase tamén 
### Ligazóns externas 
* Perfil de Tanzania en FIFA.com
Francisco Lamas

O nome **Francisco Lamas** pode referirse a:
***Francisco Lamas Salgado**, xornalista e agrarista galego;
***Francisco Lamas Barreiro**, pintor galego, fillo do anterior (1896-1980);
***Francisco Lamas López**, médico e político galego (1905-1987).
Sultans

**Sultans** foi unha banda estadounidense de rock and roll liderada por John Reis. O grupo formouse no ano 2000 en San Diego, California e separouse en xaneiro de 2007. Ao longo da súa carreira a banda publicou dous álbums de estudio a través do propio selo de Reis, Swami Records. Sultans sentíase orgullosa do seu enfoque "despoxado" de rock and roll, usando estruturas sinxelas de guitarra, baixo e batería e gravando de xeito rápido usando equipamento preusado e instrumentos prestado co fin de manter unha sensación solta e espontánea. 

## Historia 
### Formación 
Sultans naceu esencialmente como un proxecto paralelo en 2000 mentres Reis se tomaba un tempo de descanso da súa banda principal Rocket from the Crypt, que se atopaba buscando discográfica e perdera ao seu batería Atom Willard. Mentres buscaban un novo selo e un batería, Reis creou a súa propia discográfica, Swami Records, e experimentaou con outros músicos, resultando na formación tanto de Sultans como de Hot Snakes. Sultans xurdiu da súa colaboración co batería Tony Di Prima. Ao proxecto uniuse o guitarrista de Rocket from the Crypt Andy Stamets, e Reis engargouse do baixo, gravando así un EP introductorio e o álbum *Ghost Ship*, ámbolos dous lanzados no ano 200 a través do selo Swami.

## Discografía 
### Álbums 
## Notas
Carmela González Iglesias

**María do Carme González Iglesias**, nada en Saiáns, Vigo, en 1967, é unha política galega do Bloque Nacionalista Galego, deputada no Parlamento de Galicia pola circunscrición electoral de Pontevedra.
[miniatura|Papeleta das [Eleccións ao Parlamento de Galicia de 2020.]]
## Traxectoria 
É funcionaria da Xunta de Galicia, administrativa da Escola Superior de Arte Dramática de Galicia, e activista do movemento veciñal de Vigo. Nas Eleccións ao Parlamento de Galicia de 2020 foi a número 5 da candidatura do BNG pola provincia de Pontevedra, resultando elixida deputada. Nas eleccións ao Parlamento galego de 2024, saíu elixida deputada por Pontevedra.

## Notas 
## Véxase tamén 
### Ligazóns externas 
* María do Carme González Iglesias  na páxina web do Parlamento de Galicia.
Manuel Lourenzo Sobral

**Manuel Antonio Lourenzo Sobral**, nado en Soutomaior en 1979, é un político galego do Bloque Nacionalista Galego.
alt=Papeleta do BNG para o Parlamento galego, eleccións xullo 2020.|miniatura|Papeleta do BNG para as Eleccións ao Parlamento de Galicia de 2020.
## Traxectoria 
Licenciado en Filoloxía Galega pola Universidade de Santiago de Compostela, foi profesor de Ensino Secundario en Redondela. Concelleiro en Soutomaior polo BNG dende 2013. Encabezou a candidatura do BNG en dito concello nas eleccións municipais de 2015 e 2019, conseguindo unha mellora notable dos resultados da súa formación e quedando no 2019 a 43 papeletas de lograla vitoria sobre o PPdeG.

Nas Eleccións ao Parlamento de Galicia de 2020 foi o número 4 da candidatura do BNG pola provincia de Pontevedra e foi elixido deputado. Volveu encabezar a candidatura do BNG en Soutomaior nas eleccións municipais de 2023 sendo a forza máis votada con 6 concelleiros, polo que foi elixido alcalde logrando o apoio da única concelleira do PSdeG, coa que formaría goberno.

## Notas 
## Véxase tamén 
### Outros artigos 
* Eleccións municipais en Soutomaior
### Ligazóns externas 
* [http://www.parlamento.gal/Composicion/Deputados/441/manuel-antonio-lourenzo-sobral ]  na páxina web do Parlamento de Galicia.
La Celestina (filme)

***La Celestina*** é un filme español de 1969 dirixido por César Fernández Ardavín. O filme foi escollido como candidato de España para o Óscar ó mellor filme en lingua non inglesa na 42ª edición dos premios, mais finalmente non foi nomeado. Estreouse na 6ª edición do Festival Internacional de Cinema de Moscova.

## Personaxes 
* Julián Mateos como Calisto
* Elisa Ramírez como Melibea
* Amelia de la Torre como Celestina
* Hugo Blanco
* Gonzalo Cañas
* Heidelotte Diehl como Areúsa
* Eva Guerr como Lucrecia
* Eva Lissa como Alisa
* Antonio Mancho
* Antonio Medina
* Ursula Mellin como Elicia (acreditada como Uschi Mellin)
* Konrad Wagner como Pleberio

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 42ª edición dos Óscar
### Ligazóns externas 
*
Cuarto de Inverno

**Cuarto de Inverno** é unha editorial galega con sede en Arzúa fundada en 2019 por David Cortizo Conde e Andrea Jamardo.

Está orientada tanto á narrativa como á poesía e comezou a súa andaina coa publicación de obras de Tamara Andrés e mais de Antía Yáñez, ás que seguirían outras de Teresa Moure e o tándem formado por Iria Pinheiro e María Lado.

O seu catálogo divídese en tres coleccións: literatura infantil, xuvenil e de persoas adultas.

## Notas 
## Véxase tamén 
### Ligazóns externas 
* Páxina web da editorial
España otra vez

***España otra vez*** é un filme español de 1969 dirixido por Jaime Camino. Estreouse no Festival Internacional de Cinema de Cannes de 1969. O filme foi escollido como candidato de España para o Óscar ó mellor filme en lingua non inglesa na 41ª edición dos premios, mais finalmente non foi nomeado.

## Personaxes 
* Manuela Vargas como María
* Mark Stevens como Dr. David Foster
* Marianne Koch como Kathy Foster
* Enrique Giménez 'El Cojo' como Mestre Miguel (acreditado como Enrique 'el cojo')
* Luis Serret como Manuel Oliver
* Luis Ciges como Padre Jacinto (acreditado como Luis Cijes)
* Joaquín Pujol como fillo de Manuel
* Alberto Berco como Dr. Gavotty
* Alberto Puig como Dr. Tomás (acreditado como Alberto Puig Palau)
* Flor de Bethania Abreu como Teresa (acreditada como Flor de Bethania A.T.C.)
* Manuel Muñiz como home estraño (acreditado como Pajarito)

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 41ª edición dos Óscar
### Ligazóns externas 
*
Bilano

En química orgánica, un **bilano** é un composto coa fórmula  ou . É un tetrapirrol, un tipo de composto formado por catro aneis pirrol independentes, que se pode describir como catro moléculas de pirrol () conectadas formando unha cadea aberta por medio de tres pontes metileno () en carbonos adxacentes a nitróxenos, substituíndo os respectivos hidróxenos.  

Este nome tamén se usa para a clase de compostos formalmente derivados do bilano propiamente dito por substitución dalgúns átomos de hidróxeno adicionais por varios grupos funcionais. Os bilanos naturais adoitan ter cadeas laterais substituídas nos dous carbonos de cada anel de pirrol que non son adxacentes a nitróxenos. Os bilanos artificiais poden ter substitucións nos carbonos das pontes (chamadas posicións *meso*). pero os seus derivados substituídos son sintetizados pola maioría dos organismos vivos como intermediarios na síntese de porfirinas naturais. Os bilanos substituídos poden tamén ser o punto de partida para a síntese de porfirinas artificiais. 

Nos organismos vivos, a biosíntese de todas as porfirinas naturais prodúcese a partir do bilano preuroporfirinóxeno, que se produce a partir de catro moléculas do monómero porfobilinóxeno, e despois convértese no tetrapirrol pechado uroporfirinóxeno III (ou, en certos trastornos metabólicos, en uroporfirinóxeno I). Ademais, o catabolismo da hemoglobina en humanos orixina bilirrubina, outro tetrapirrol linear, que é parcialmente oxidado a bilano.

## Notas 
## Véxase tamén 
### Outros artigos 
* Bilina
El amor brujo (filme de 1967)

***El amor brujo*** é un filme español de 1967 dirixido por Francisco Rovira Beleta e baseado no ballet epónimo de Manuel de Falla. Foi nomeado ao Óscar ó mellor filme en lingua non inglesa na 40ª edición dos premios. Estreouse na 5ª edición do Festival Internacional de Cinema de Moscova.

## Sinopse 
Diego é un xitano violento que supostamente morre a mans dos vingadores dunha das súas maldades, mentres que Candelas, a súa antiga amante, vive obsesionada coa súa lembranza, cuxa pantasma parece asediala e envolvela nunha inexplicable rede de alucinacións. Antonio, que está namorado de Candelas, loita por liberala dese meigallo e dáse conta realmente de que alguén trata de aterrorizala, é alí onde Candelas e Antonio deciden desenmascarar o culpable da trama nun desenlace entre bailes, liortas e amor.

## Personaxes 
* Antonio Gades como Antonio
* La Polaca como Candelas
* Rafael de Córdoba como Diego Sánchez
* Morucha como Lucía
* Nuria Torray como Soledad
* José Manuel Martín como Lorenzo
* Fernando Sánchez Polack como pai de Candelas

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 40ª edición dos Óscar
### Ligazóns externas 
*
La Rochelle Business School

A **La Rochelle Business School** é unha escola de negocios con vocación internacional, con campus propios en La Rochelle.

## Descrición 
Esta institución foi fundada en 1988, é a máis antiga escola de negocios do mundo. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de EQUIS, AACSB e AMBA. Defínese como a escola de negocios para Europa e está recoñecida como unha das mellores *business school* do mundo en formación de directivos, segundo revela o último ránking de escolas de negocios de Financial Times.

## Notas 
## Véxase tamén 
### Ligazóns externas 
* Sitio oficial
Adolfo Campos Vázquez

**Adolfo Campos Vázquez**, nado en Lalín o 4 de marzo de 1970, é un empresario e político galego.

## Traxectoria 
Fillo de Adolfo Campos Panadeiros, quen fora empresario e alcalde de Dozón moitos anos. É o conselleiro-delegado de NuCamSA, unha empresa de fertilizantes, e das súas sociedades dependentes, todas elas creadas e dirixidas inicialmente polo pai. En 2024 foi condenado pola morte dun traballador da empresa Frigodeza.

Foi concelleiro de Dozón e primeiro tenente de alcalde. Viña presidindo os plenos municipais desde principios de 2020 pola saúde do alcalde e pai. En xuño de 2020 Adolfo Campos Panadeiros dimitiu de alcalde e de concelleiro, por razóns de saúde, e o seu fillo fíxose cargo da alcaldía. O 13 de xullo de 2020 foi elixido alcalde de Dozón.

## Notas 
## Véxase tamén 
### Bibliografía 
* 

### Outros artigos 
*Eleccións municipais en Dozón
Bilina

é unha bilina ou bilatrieno. Ten tres dobres enlaces (grupos metino -CH=) entre un anel e outro (en vermello).]]
[miniatura|A [bilirrubina, un pigmento biliar biladieno amarelo, é un produto da degradación do hemo. Ten dous dobres enlaces entre aneis.]]
[miniatura|A [estercobilina é un pigmento bileno. Ten un dobre enlace entre aneis.]]
[miniatura|O [estercobilinóxeno é un bilano, xa que os enlaces entre un anel e outro son simples.]]
As **bilinas**, entre as que están algúns **pigmentos biliares**, son pigmentos biolóxicos formados en moitos organismos como un produto metabólico de certas porfirinas. Tamén se chaman bilicromos. Quimicamente as blinas son moléculas lineares formadas por catro aneis de pirrol (son tetrapirrois). As bilinas reciben o seu nome pola bile dos mamíferos, onde se encontran pigmentos biliares, pero poden encontrarse tamén en vertebrados inferiores, invertebrados, así como en algas vermellas, plantas verdes e cianobacterias. As bilinas poden variar en cor desde o vermello, laranxa, amarelo ou marrón ata o azul ou verde.

Un pigmento biliar do metabolismo humano é a bilirrubina (un biladieno). Outro é a biliverdina (unha bilina), que se encontra na bile de anfibios e aves e máis raramente na humana. Ambos os dous son produtos de degradación do grupo hemo da hemoglobina, o cal se transforma en biliverdina e despois esta en bilirrubina.

Ademais das bilinas de vertebrados, outro exemplo de bilina é a ficocianobilina, o cromóforo do pigmento fotosintético ficocianina de algas e plantas. Nas plantas, as bilinas tamén serven como fotopigmentos da proteína fotorreceptora fitocromo. Un exemplo dunha bilina de invertebrado é a micromatabilina, que é responsable da cor verde da araña *Micrommata virescens*.

Segundo as recomendacións da IUPAC de 1986 para a nomenclatura de tetrapirrois, o nome bilina está agora restrinxido á molécula parental totalmente oxidada, mentres que as formas menos oxidadas reciben os nomes de bilano, bileno e biladieno. Os nomes proceden dos sistemas dipirrólicos análogos baseados na dipirrina parental. O sistema cun total de 11 dobres enlaces foi definido como bilina e ese nome úsase con preferencia a bilatrieno. 

## Notas 
## Véxase tamén 
### Outros artigos 
* Bilano
* Bilirrubina
* Biliverdina
* Biliproteína
* Ficobilina
* Ficobiliproteína
* Ficoeritrobilina
* Estercobilina
* Urobilina
La tía Tula (filme)

***La tía Tula*** é un filme español de 1964 dirixido por Miguel Picazo. O filme baséase na novela homónima de Miguel de Unamuno. Altamente aclamado, o filme é considerado un clásico do cinema español. O filme foi escollido como candidato de España para o Óscar ó mellor filme en lingua non inglesa na 38ª edición dos premios, mais finalmente non foi nomeado.

## Sinopse 
Á morte da súa irmá Rosa, Tula leva a vivir á súa casa o seu cuñado Ramiro e os seus dous sobriños. A convivencia faise cada vez máis difícil, debido a que un pretendente de Tula quere que Ramiro inflúa sobre ela e facilitar así a voda coa súa cuñada. Mais Ramiro séntese inclinado cara a Tula e proponlle contraer matrimonio. Para buscar unha compañía que free por algún tempo as pretensións de Ramiro, Tula marcha co seu cuñado e sobriños a pasar unha tempada á casa do seu tío Pedro, nunha localidade próxima.

## Personaxes 
* Aurora Bautista como Tula
* Carlos Estrada como Ramiro
* Maria Enriqueta Caballeira como Juanita
* Laly Soldevila como Amalita
* Mari Loli Cobo como Tulita
* Irene Gutierres Caba como Herminia

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 38ª edición dos Óscar
### Bibliografía 
* Schwartz, Ronald, *The Great Spanish Films: 1950- 1990*, Scarecrow Press, Londres, 1991, 
### Ligazóns externas 
*
Marta (filme)

***Marta*** é un filme español de 1971 dirixido por José Antonio Nieves Conde. O filme foi escollido como candidato de España para o Óscar ó mellor filme en lingua non inlgesa na 44ª edición dos premios, mais finalmente non foi nomeado.

## Personaxes 
* Marisa Mell como Marta e Pilar
* Stephen Boyd como Don Miguel
* George Rigaud como Arturo
* Howard Ross como Luis
* Jesús Puente como Don Carlos
* Isa Miranda como Elena
* Nélida Quiroga como Doña Clara

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 44ª edición dos Óscar
### Ligazóns externas 
*
Tristana (filme)

***Tristana*** é un filme de 1970 dirixido por Luis Buñuel, baseado na novela homónima de 1892 escrita por Benito Pérez Galdós. É unha coprodución entre España, Italia e Francia. Está protagonizado por Catherine Deneuve e Fernando Rey e foi rodado en Toledo, España. O filme foi nomeado ó Óscar ó mellor filme en lingua non inglesa na 43ª edición dos premios.

## Sinopse 
A acción desenvólvese en Toledo. Ao morrer os seus pais, Tristana é confiada a don Lope, un sedutor en declive que xa pasou o seu momento, mais non é capaz de aceptar a súa caducidade. Don Lope seduce a Tristana e esta convértese na súa amante dende os dezanove anos ata os vinte e un. Ela, á que el considera a súa filla e a súa muller, pídelle que a deixe estudar música e arte para poder independizarse. Tristana namórase de Horacio, un pintor que tamén sente o mesmo por ela e acaba marchando con el a Madrid. Tristana sofre un cancro de xeonllo e como consecuencia teñen que amputarlle a perna. Horacio desinterésase por ela e Tristana volve a Toledo.

## Personaxes 
* Catherine Deneuve como Tristana
* Fernando Rey como Don Lope
* Franco Nero como Horacio
* Lola Gaos como Saturna
* Antonio Casas como Don Cosme
* Jesús Fernández como Saturno
* Denise Menace como Armanda
* Vicente Solar como Don Ambrosio
* José Calvo como Bellringer
* Fernando Cebrián como Dr. Miquis

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 43ª edición dos Óscar
### Ligazóns externas 
* 
* Ficha en RottenTomatoes
Selección de fútbol de Angola

A **selección de fútbol de Angola** é o equipo representativo de Angola nas competicións oficiais deste deporte. A súa organización está a cargo da Federação Angolana de Futebol, pertencente á Confederación Africana de Fútbol (CAF) e á FIFA. Entre os seus logros destaca unha participación na Copa do Mundo ().

## Véxase tamén 
### Ligazóns externas 
* Páxina web oficial da Federação Angolana de Futebol
Los Tarantos

***Los Tarantos*** é un filme español de 1963 dirixido por Francisco Rovira Beleta. Foi nomeado ó Óscar ó mellor filme en lingua non inglesa na 36ª edición dos premios.

O filme baséase na obra *La historia de los Tarantos* escrita por Alfredo Mañas, e está inspirado en *Romeu e Xulieta* de William Shakespeare.

## Sinopse 
*Los Tarantos* é unha transposición da traxedia de amor frustrado de Romeu e Xulieta (ou da lorquiana *Bodas de Sangre*) a dúas familias xitanas rivais: os Tarantos e os Zorongos, ambientada na periferia chabolista da Barcelona do franquismo, na barriada de xitanos e pescadores de Somorrostro. Boa parte das escenas, rodadas en localizacións xenuínas (alí nacera a propia Carmen Amaya), poden considerarse case cinema documental ou similares ao *cinéma vérité* francés ou ao neorrealismo italiano; porén, as escenas musicais de puro flamenco e danza española, emparéntana co cinema musical, e as convencións da lectura entre liñas á que o público da época estaba afeite pola censura, co cinema de denuncia ou o cinema social.

## Personaxes 
* Carmen Amaya como Angustias
* Sara Lezana como Juana
* Daniel Martín como Rafael
* Antonio Gades como Mojigondo
* Antonio Prieto como Rosendo
* José Manuel Martín como Curro (acreaditado como J. Manuel Martín)
* Margarita Lozano como Isabel
* Juan Manuel Soriano
* Antoñita Singla como Sole (acreditada como Antonia 'La Singla')
* Aurelio Galán 'El Estampío' como Jero (acreditado como A. Galán 'El Estampío')
* Peret como Guitarrista

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 36ª edición dos Óscar
### Ligazóns externas 
*
Plácido (filme)

***Plácido*** é un filme español de 1961 dirixido por Luis García Berlanga. Foi nomeado ao Óscar ó mellor filme en lingua non inglesa na 34ª edición dos premios. Estreouse no Festival Internacional de Cinema de Cannes de 1962.

## Sinopse 
Noiteboa nunha pequena cidade de provincias española. *Ollas Cocinex* patrocina unha poxa á que acoden artistas de Madrid para convidar a cear un pobre en casa de cada familia de ricos. Mentres Plácido, contratado para que percorra pola cidade unha estrela de Nadal no seu motocarro acabado de estrear, ten que aboar a primeira letra do modesto vehículo antes da posta de sol.

## Personaxes 
* Cassen como Plácido Alonso (acreditado como Casto Sendra 'Cassen')
* José Luis López Vázquez como Gabino Quintanilla
* Elvira Quintillá como Emilia
* Manuel Alexandre como Julián Alonso
* Mario Bustos (acreditado como Mario de Bustos)
* María Francés
* Mari Carmen Yepes como Martita (acreditada como Carmen Yepes)
* Jesús Puche como Don Arturo
* Roberto Llamas
* Amelia de la Torre como Dona Encarna de Galán
* Juan G. Medina
* José María Caffarel como Zapater
* Xan das Bolas como Rivas
* Laura Granados como Erika
* Juan Manuel Simón

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 34ª edición dos Óscar
A las cinco de la tarde

***A las cinco de la tarde*** é un filme español de 1961 dirixido por Juan Antonio Bardem. O filme foi escollido como candidato de España para o Óscar ó mellor filme en lingua non inglesa na 33ª edición dos premios, mais finalmente non foi nomeado.

## Personaxes 
* Rafael Alcántara como Acompañante
* Ramsay Ames como Americana
* Manuel Arbó como camareiro vello
* Matilde Artero como encargada de servizos
* Joaquín Bergía como policía
* José Calvo como amigo
* Germán Cobos como José Álvarez
* Faustino Cornejo como amigo
* Rafael Cortés como afeccionado
* Enrique Diosdado como Manuel Marcos (acreditado como Enrique A. Diosdado)
* Núria Espert como Gabriela

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 33ª edición dos Óscar

### Ligazóns externas 
*
La niña de luto

***La niña de luto*** é un filme español de 1964 dirixido por Manuel Summers. Estreouse no Festival Internacional de Cinema de Cannes de 1964. O filme tamén foi escollido como candidato de España para o Óscar ó mellor filme en lingua non inglesa na 37ª edición dos premios, mais finalmente non foi nomeado.

## Personaxes 
* María José Alfonso como Rocío Vázquez Romero
* Alfredo Landa como Rafael Castroviejo
* Pilar Gómez Ferrer como Madre de Rocío
* Vicente Llosa
* José Vicente Cerrudo
* Carmen Santonja
* Doris Kent (acreditado como Doris Ken)
* Mercedes Huete
* Manuel Ayuso
* Manuel Guitián (acreditado como Manuel Guitian)
* Salvador Cortés
* Emilio García Domenech (acreditado como Emilio G. Domenech)
* Diego Rañón
* Francisco Summers
* Pascual Costafreda (acreditado como Pascual de Costafreda)

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 37ª edición dos Óscar
### Ligazóns externas 
*
Calle Mayor (filme)

***Calle Mayor*** é un filme español de 1956 dirixido por Juan Antonio Bardem. O filme foi escollido como candidato de España para o Óscar ó mellor filme en lingua non inglesa na 30ª edición dos premios, mais finalmente non foi nomeado. 

## Sinopse 
Isabel é unha boa e sensible solteirona que vive nunha pequena vila coa súa nai viúva. Aos trinta e cinco anos, está perdendo a esperanza de casar e ter nenos.
 
Un grupo de aburridos amigos de mediana idade decide facer un xogo con Isabel: Juan, o máis novo e guapo deles, finxirá namorarse dela. Como Isabel está a vivir o cortexo chea de esperanza e ledicia, Juan dáse de conta demasiado tarde da crueldade da situción, mais obrigado polos compañeiros, non se atreve a dicirlle a verdade. 

## Personaxes 
* Betsy Blair como Isabel
* José Suárez como Juan
* Yves Massard como Federico
* Luis Peña como Luis
* Dora Doll como Toña
* Alfonso Godá como José María, 'Pepe el Calvo'
* Manuel Alexandre como amigote 1
* José Calvo como amigote 2
* Matilde Muñoz Sampedro como Chacha
* René Blancard como editor
* Lila Kedrova

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 30ª edición dos Óscar
### Ligazóns externas 
*
La venganza

***La venganza*** é un filme español de 1958 dirixido por Juan Antonio Bardem. Foi coprodudico por Italia, estando protagonizado polo actor italiano Raf Vallone. Francisco Rabal é o narrador do filme. Estreouse no Festival Internacional de Cinema de Cannes de 1958 mais non se estreou nos cinemas de España até o ano seguinte. O filme tivo graves problemas por mor da censura e Bardem mesmo acabou en prisión, xerando un grande escándalo internacional. O filme foi nomeado ao Óscar ó mellor filme en lingua non inglesa na 31ª edición dos premios.

## Sinopse 
Juan regresa á aldea tras estar encerrado dez anos por un crime que non cometeu. Xunto coa súa irmá Andrea deciden vingarse de quen cren que é o culpable dos males da familia: Luis "o Torcido". Para iso, os dous irmáns uniranse a unha cuadrilla de segadores que procura traballo polos campos de Castela e cun xefe que é o seu rival.

## Personaxes 
* Carmen Sevilla como Andrea Díaz
* Raf Vallone como Luis 'El Torcido'
* Jorge Mistral como Juan Díaz
* José Prada como Santiago 'El Viejo'
* Manuel Alexandre como Pablo 'El Tinorio'
* Manuel Peiró como Maxi 'El Chico'
* Conchita Bautista como cantante
* José Marco Davó
* Rafael Bardem
* Maria Zanoli
* Xan das Bólas como segador galego
* Rufino Inglés
* Ángel Álvarez
* Goyo Lebrero
* José Riesgo

## Produción 
A rodaxe comezou o 26 de xuño de 1957 e rematou o 29 de setembro do mesmo ano.

O filme tivo numerosos problemas coa censura, que chegou a prohibir o título orixinal que aparecía no guión escrito en 1957 (*Los segadores*), por coincidir co título do himno catalán (*Els Segadors*). Unhas das esixencias foi cambiar o momento en que ocorría a acción (os anos 50 no guión) suxerindo que os feitos descritos acontecesen  en 1935. "Deste modo, a dura situación social dos segadores que se describe no filme sería responsabilidade das autoridades republicanas e non das franquistas." Ao final, Bardem situou a acción en 1931, quitándolle responsabilidade á República dos sufrimintos das personaxes.

## Notas 
## Véxase tamén 
### Bibliografía 
* 

### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 31ª edición dos Óscar
### Ligazóns externas 
*
Tarde de toros

***Tarde de toros*** é un filme español de 1956 dirixido por Ladislao Vajda. Estreouse no Festival Internacional de Cinema de Cannes de 1956. O filme foi escollido como candidato de España para o Óscar ó mellor filme en lingua non inglesa na 29ª edición dos premios, mais finalmente non foi nomeado.

## Personaxes 
* Manuel Arbó como veciño da actriz
* Rafael Bardem como amigo 1º
* Félix Dafauce como médico da praza
* José Isbert como Don Felipe
* Manolo Morán como Jiménez
* Antonio Prieto como enterado 1º
* Jesús Tordesillas como Luis Montes

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 29ª edición dos Óscar
### Ligazóns externas 
*
Selección de fútbol do Iemen

A **selección de fútbol do Iemen** (en ) é o equipo representativo do Iemen nas competicións oficiais deste deporte. A súa organización está a cargo da Asociación de Fútbol do Iemen (الاتحاد اليمني لكرة القدم‎), pertencente á Confederación Asiática de Fútbol (AFC) e á FIFA. Antes de 1990, cando o país estaba dividido en Iemen do Norte e Iemen do Sur, existían dúas seleccións nacionais, unha por país. Após a unificación, o equipo do Iemen está considerado como o herdeiro da selección do Norte. Pese a ser o quinto país máis poboado de Oriente Medio, e a pesar dos éxitos obtidos en categorías sub-17, sub-20 e sub-23, o Iemen non acadou os mesmos logros que países menos poboados como os , , ,  ou .

## Véxase tamén 
### Ligazóns externas 
* Perfil do Iemen na páxina web da FIFA
Tomás Castellano y Villarroya

**Tomás Castellano y Villarroya**, nado en Zaragoza o 5 de marzo de 1850 e finado en Madrid o 11 de xuño de 1906, foi un político español, ministro de Ultramar durante a rexencia de María Cristina de Habsburgo-Lorena e de Facenda durante o reinado de Afonso XIII. Destacouse pola súa estreita amizade con Antonio Cánovas del Castillo.

### Traxectoria política 
En 1880, comeza a intervir en política, afiliándose ao Partido Conservador; 1881 (1.334 votos 3º lugar), en 1884 (1.626 votos, 1 º lugar), 1891 (9.938 votos, 1º lugar), 1893 (7.664 votos), 1896 ( votos), 1903 (6.848 votos, 2º lugar) e 1905 (8.536 votos, 1º lugar).  

Foi ministro de Ultramar, nos gobernos que presidiron sucesivamente a Antonio Cánovas del Castillo e Marcelo Azcárraga y Palmero entre o 23 de marzo de 1895 e o 4 de outubro de 1897, durante os que tivo que marcar a estratexia no novo conflito en Cuba apoiando a estratexia de Weyler. Tamén foi ministro de Facenda entre o 16 de decembro de 1904 e o 27 de xaneiro de 1905 nun gabinete presidido de novo por Azcárraga.  

Tamén ocupou o cargo de presidente do Banco de España entre o 11 de decembro de 1903 e o 20 de decembro de 1904; durante o seu mandato conseguiu reducir a masa monetaria cunha política antinflacionista.

## Notas 
## Véxase tamén 
### Bibliografía 
* 
* 

### Outros artigos 
* Lista de gobernadores do Banco de España
Selección de fútbol do Iemen do Sur

A **selección de fútbol do Iemen do Sur** (en ), oficialmente **selección de fútbol da RPD do Iemen**, foi o equipo representativo da República Democrática Popular do Iemen, máis coñecida como Iemen do Sur, nas competicións oficiais deste deporte entre 1965 e 1989. A súa organización estaba a cargo da Federación de Fútbol da RDP do Iemen, pertencente á Confederación Asiática de Fútbol (AFC) e á FIFA. 

A selección participou na Copa Asiática de 1976, onde caeron eliminados na fase de grupos, e formou parte da fase de clasificación para a Copa do Mundo de , onde perderon na primeira rolda ante . O equipo desapareceu en 1990 cando Iemen do Sur se uniu a Iemen do Norte. A actual  considérase herdeira da .

## Véxase tamén 
### Ligazóns externas 
* Lista de xogos do Iemen do Sur en RSSSF
Selección de fútbol de Iraq

A **selección de fútbol de Iraq** (en ) é o equipo representativo de Iraq en diferentes competicións internacionais de fútbol. Está controlada pola Federación de Fútbol de Iraq (الاتحاد العراقي لكرة القدم), afiliada á Confederación Asiática de Fútbol (AFC) e á UEFA. Os seus maiores éxitos son un título da Copa Asiática (2007) e unha partipación na Copa do Mundo ().

## Véxase tamén 
### Ligazóns externas 
*Páxina web oficial da Federación de Fútbol de Iraq
Kevin Larsen

**Mindaugas Kačinas**, nado o 17 de xullo de 1993 en Copenhague, é un xogador profesional de baloncesto dinamarqués. Cunha altura de 2,08 m xoga na posición de pivote. Actualmente xoga para o Movistar Estudiantes.

## Traxectoria 
### Clubs 
*  Lille Métropole (LNB Pro B, 2016–2017)
*  Mitteldeutscher (ProA, 2017)
*  Horsens IC (Basketligaen, 2017−2018)
*  Bilbao Basket (LEB, 2018−2019)
*  Chocolates Trapa Palencia (LEB, 2019–2020)
*  CB Breogán (LEB / ACB, 2020−2021)
*  Movistar Estudiantes (LEB, 2021–presente)

## Notas 
## Véxase tamén 
### Ligazóns externas 
* Perfil en feb.es
Dulcinea (filme de 1962)

***Dulcinea*** é un filme español de 1963 dirixido por Vicente Escrivá e baseado na obra de Gaston Baty. Está protagonizado Millie Perkins, Cameron Mitchell e Folco Lulli. Foi escollido como candidato de España para o Óscar ó mellor filme en lingua non inglesa na 35ª edición dos premios, mais finalmente non foi nomeado.

## Personaxes 
* Millie Perkins como Aldonza / Dulcinea
* Folco Lulli como Sancho Panza
* Cameron Mitchell como El Renegado
* Walter Santesso como Diego (acreditado como Walter Santeso)
* Vittoria Prada como Blanca (acreditada como Victoria Prada)
* Pepe Rubio como Inquisidor (acreditado como José Rubio)
* Andrés Mejuto
* Antonio Garisa
* Hans Söhnker
* Ana María Noé como muller doente
* José Guardiola como testemuña en xuízo
* Antonio Ferrandis como mendicante

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 35ª edición dos Óscar
### Ligazóns externas 
*
Rally de Terra de Lugo de 1993 1

O **Rally de Terra de Lugo de 1993** foi a novena edición de dito rally. Celebrouse o 9 de outubro de 1993 e foi puntuable para o Campionato de España de Rallys de Terra e para o Campionato de Galicia de Rallys de Terra. O vencedor foi o catalán Enric Burrull, que conducía un Citroën AX 4x4 Proto Turbo.

Foi o primeiro dos dous rallys de terra celebrados esa fin de semana en Lugo.

## Clasificación 
## Notas 
## Véxase tamén 
### Ligazóns externas 
* Clasificación final do rally en ewrc-results.com .
Apoproteína

**Apoproteína** pode referirse a:

*Apoencima (ou apoenzima), a parte proteica dun encima que posúe ademais un compoñente non proteico (cofactor, grupo prostético).
*Apolipoproteína, unha proteína que se une a lípidos que forma o compoñente proteico das lipoproteínas do plasma sanguíneo.

Denomínase en xeral apoproteína á parte proteica de proteínas que conteñen compoñentes non proteicos, é dicir, a parte polipeptídica de proteínas conxugadas, como por exemplo as biliproteínas, formadas por unha proteína e mais un cromóforo bilina non proteico, ou as glicoproteínas (con azucres) ou proteínas que conteñen metais ou porfirinas (por exemplo a hemoglobina).
Rally de Terra do Carballiño de 1993

O **Rally de Terra do Carballiño de 1993** foi a sexta edición de dito rally. Celebrouse o 26 de setembro de 1993 e foi a segunda proba puntuable para a tempada 1993 do Campionato de Galicia de Rallys de Terra. O vencedor foi o piloto José Alonso conducindo un Citroën AX 4x4.

O rally estivo protagonizado polas protestas dun grupo de mulleres, veciñas de Gabián, no concello de Boborás, que impediron o paso dos vehículos por unha das pistas forestais, por desacordos coa organización.

## Itinerario 
Estaban programados 244,575 km, dos cales 34 serían cronometrados, divididos en tres treitos con dúas pasadas a cada un deles. Os treitos cronometrados a percorrer eran Feás-A Fenteira, Alto do Paraño e Osmo-Cenlle. Por mor das protestas das "mulleres do Gabián" e dun pequeno incendio a proba reduciuse a só tres treitos e uns 15 km cronometrados.

## Protestas das "mulleres do Gabián" 
Un grupo de mulleres veciñas de Gabián autodenominadas "as mulleres do Gabián" cobraron protagonismo no rally, cortando o tráfico e impedindo a competición en parte do percorrido. Días antes da celebración do rally xa mostraran a súa oposición ao paso da proba por unha das pistas forestais, entre Gabián e o alto do Paraño, alegando que dito camiño fora aberto co seu traballo e o seu diñeiro e que nos anos anteriores o paso do rally o deixara bastante estragado, tendo que amañalo elas sen a axuda de ninguén. Por este motivo pedíronlle 100.000 pesetas á organización para permitir o paso da proba, petición que foi aceptada nun principio pola organización. Con todo, tras o pago da metade da cantidade acordada, o ICONA obrigou ás mulleres a devolver o diñeiro.

Na tarde anterior á celebración da proba as mulleres abriron unha gabia de grandes dimensións na pista forestal, que foi pechada pola noite e reaberta de novo no amencer do día do rally. Atrincheiráronse nela "armadas" con apeiros de labranza e colocaron ademais bloques de cemento e grandes pedras obstaculizando o camiño. Finalmente conseguiron o seu obxectivo e suspendéronse as dúas pasadas por dito treito.

## Desenvolvemento 
O Citroën AX 4x4 do vigués José Alonso dominou os dous primeiros treitos, seguido de preto polo Peugeot 205 GTI de Manuel Senra e Pepe Maceiras, e con Andrés González en terceiro lugar. No derradeiro treito, o coche de Senra envorcou a falta de poucos metros para a meta, deixando o camiño libre para a vitoria de Alonso.

## Clasificación 
## Notas
Selección de fútbol de Zimbabwe

A **selección de fútbol de Zimbabwe** () é o equipo representativo de Zimbabwe nas competicións oficiais deste deporte. A súa organización está a cargo da Asociación de Fútbol de Zimbabwe (*Zimbabwe Football Association*), pertencente á Confederación Africana de Fútbol (CAF) e á FIFA. Até 1964 a selección foi coñecida como **selección de fútbol de Rodesia do Sur**, entre que entre esa data e 1980 foi coñecida como **selección de fútbol de Rodesia**.

## Véxase tamén 
### Ligazóns externas 
* Páxina web oficial da Asociación de Fútbol de Zimbabwe
* Perfil de Zimbabwe na páxina web da FIFA
Fosfoproteína

Unha **fosfoproteína** é unha proteína que contén un grupo fosfato unido, que se engade por modificación postraducional. Pode levar unido un só grupo fosfato simple ou unha molécula complexa como o 5'-fosfo-ADN, enlazada polo fosfato. O aminoácido ao que está unido o fosfato adoita ser un residuo de serina, treonina ou tirosina (principalmente en eucariotas), ou de ácido aspártico ou histidina (principalmente en procariotas). Un exemplo de fosfoproteína é a caseína do leite.

A base de datos UniProt contiña máis de 90&nbsp;000 entradas sobre fosfoproteínas en 2010. En 2013, a base de datos PhosphoSitePlus rexistrou arredor de 206&nbsp;000 sitios de fosforilación en case 20&nbsp;000 fosfoproteínas. Arredor dun terzo do proteoma dos mamíferos son fosfoproteínas. A fosforilación realízana proteína quinases e a desfosforilación, fosfatases.

As fosfoproteínas propuxéronse como biomarcadores para o cancro de mama.

## Notas 
## Véxase tamén 
### Outros artigos 
* Fosforilación de proteínas